Angélica Vale

**Angélica María Vale Hartman** (Mexiko Hiria, Mexiko, 1975eko azaroaren 11) aktore, ahots-aktore,komediante, imitatzaile eta abeslaria da. Bikoizketaren munduan ezaguna da Ellie pertsonaiaren ahotsa izan zelako *La era de Hielo* 1 eta 2 () frankizian. Bibiren jatorrizko ahotsa izan zen *Una película de huevos*, *Otra película de huevos y un pollo*, *Un gallo con muchos huevos*, *Un Rescate de huevitos* eta *Huevitos Congelados* lanetan.

## Bizitza 
Angélica María mexikar abeslari eta aktorearen eta Raúl Vale venezuelar komediantearen alaba da. 

### Lan ibilbidea 
Bi hilabete zituela agertu zen lehen aldiz telebistan, *El milagro de vivir* telenobelan, non ama, Angelica María, zen protagonista. 1978 urtean *Muñeca rota* telenobelan parte hartu zuen eta bi filmetan, *La guerra de los pasteles* eta *El coyote y la bronca*. 1980 urtean *Zoila Sonrisas* komedia musikalarekin egin zuen debuta, gero Rigo Tovar-en ondoan *El gran triunfo* zinta filmatu zuen. Handilk urtebetera, *El hogar que yo robé* telenobelan hartu zuen parte Angélica María amarekin eta Juan Ferrara aktorearekin batera. 1982 urtean, bere amonari haurrentzako ikuskizun bat sortzea proposatu zion. Horrelaxejaio zen *El club de la amistad*, hiru urtez iraun zuena, *Lupita* telenobelan parte hartzeko prestatzearekin batera.

1984 urtean *El Mago de Oz* komedia musikalean debutatu zuen arrakasta handiz. Gero, *Herencia maldita* melodraman eta *El portal de Belén* lanean hartu zuen parte. Musika-lan bat muntatzea oso garestia zenez, *Imaginación* izeneko lana idazteari ekin zion, publikoa obraren parte zela, eta urtebete baino gehiago iraun zuen karteldegian. Horien ostean, 1987 urtean *Una estrella* antzezlanean jardun zuen berriz ere amarekin batera, eta 1988 urtean Julissa ekoiztetxeak *Vaselina* komedia musikalean "Sandy"ren papera antzezteko deitu zion. Urte horretan bertan, diskoetxe batek bere lehen diskoa grabatzeko aukera eman zion, eta, gainera, *Estrellas de los noventas* saioan gidari lanetan hasi zen, Raúl Velascoren ekoizpenarekin. 1988 urtean, Manuel "El Loco" Valdések, bere aitabitxiak, 4 '*txangito*' oparitu zizkion, eta berak "Alberto, Paco y Daniel" eta Axel Navarrete izendatu zituen, eskolaurreko lagun batzuei erreferentzia eginez. Horrek bere talentua azaleratzen lagundu zion, berez oso aberatsa zena gurasoen herentziari esker.

1989 urtean *Los tenis rojos* eta *Mamá* *ama el rock* lanetan hartu zuen parte, Ricky Martinen ondoan. Gainera, *Nuestro show no puede parar* diskoa grabatu zuen. 1990 urtean, *Angeles blancos* izeneko bere seigarren telenobelan parte hartu zuen, Ignacio Lopez Tarso eta Jacqueline Andererekin batera. Eta 1991 urtean *Don Juan Tenorio* obra klasikoan "Doña Inés" papera antzeztera gonbidatu zuten. 1992 urtean *Todo lo que me digas será al revés* lanean parte hartu zuen, *Atrapada en los sesentas* albuma grabatu ostean. Morris Gilbertek gonbidatu zuen Manuel Landeta eta Rosita Pelayorekin *Mi suegra es un fantasma* obran parte hartzera. 1994 urtean, antzezlanen artean, Broadwayko musikal batean parte hartzera gonbidatu zuten, Mexikon: *Charly Brown y sus amigos*, non "Lucy" pertsonaia izan zen.

1995ean, Carla Estradaren eskutik, *Lazos de amo*r telenobelan parte hartu zuen. Urte bukaeran *La isla de los niños* antzezlana ekoitzi zuen eta Paco Stanley telebista gidariak egiten zuen *Tenorio cómico* saioko Doña Ines izan zen. 1996. urtearen hasieran Mariana Levyrekin batera lan egin zuen *Bendita mentira* melodraman. Urtebete geroago, *Blanca Nieves y los siete enanos* eta *El diablo anda suelto* lanetan hartu zuen parte Manuel "El Loco" Valdés eta Raúl Araizarekin batera. 1998 urtean *Cenicienta* lana estreinatu zuen. Gero, *Soñadoras* gazteentzako eleberrian lortu zuen lehen protagonista lana.

1999 urtean, *Sólo para ti* ikuskizuna aurkeztu zuen, non ikuskizuneko artista ezagunenetako batzuk imitatzen zituen.

2000. urtean, *Hoy* izeneko goizeko programaren gidaria izan zen bost hilabetez, Arath de la Torrerekin batera. Gainera, Las Vegasen egin zuen debuta, Marco Antonio Solísen kontzertuen hasieran. 2001 urtean bigarren aldiz protagonista izatea lortu zuen *Amigas y rivales* telenobelan. 2002 urtean *Big Brother México* saioaren gidaria izan zen. 2003 urtean, *La parodia* saioan parte hartzen hasi zen, izarrak, politikari eta bizitza sozialeko jendea imitatuz. Urte horretan bertan, Raúl Araiza produktoreak *Cancionera* telenobelaren protagonista izateko deia egin zion.

2005 urteean *El privilegio de mandar* telesailean parte hartu zuen, besteak beste, Carlos Espejel, Arath de la Torre eta Miguel Galván aktore ezagunekin batera. 2006 urtean "Bibi" pertsonaiari *"Bibi" y varios huevos de confeti* lanean ahotsa jarri zion *Una película de huevos* eta *Otra película de huevos y un pollo* lanetan. Gainera Ellie pertsonaiari ahotsa jarri zion *La era del Hielo 2* lanean. Angélica Vale Rosy Ocampo ekoizlearen *La fea más bella* telenobelako protagonista izan zen. Bere hirugarren protagonista izan zen Leticia Padilla Solís "Lety" pertsonaiari esker lortu zuen ospea. 

Bere pertsonaiarik ospetsuenen artean famatuak imitatzeko duen gaitasunarengatik da ezaguna gehienbat: Gloria Trevi, Paulina Rubio, Thalía, Verónica Castro, Irma Serrano, Lupita Dalessio (Lupita D'Alessioren parodia), Alicia Villarreal, Leticia Padilla Solís (La fea más bella-koa), Alejandra Guzmán, Lucero, Yuri, besteak beste.

Angélica Vale Otto Padron enpresariarekin (Univisioneko presidentea) ezkondu zen 2011ko otsailaren 19an, Vizcaínas delako Eskola Zaharreko kaperan. Bertan ere harrera egin zitzaion, une hori senide eta lagunekin partekatzeko.

2011 urteko abuztuan, *Mentiras: el musical* mexikar musikalaren 10 emanalditan protagonista izatera gonbidatu zuten.

2012ko urtarrilaren 15ean, *Parodiando* izeneko programa estreinatu zuen, non kredituak partekatu zituen Pierre Angelo, Héctor Sandarti eta Gilberto Glessekin. Aurreko astean albiste hori zabaldu eta gero, aktoreak haurdun zegoela baieztatu zuen. «Une ederra da nire bizitzan, eta Mexikorekin partekatu nahi dut, zuekin, '‘Parodiando'’ saioarekin lehen programan, eta, izan ere, haurdun nago; ama izango naiz», esan zuen.

10 urtez telenobela mundutik kanpo egon ostean, Telemundoko *La fan* telenobelako protagonista izan zen, bere laugarren protagonista lana. Berarekin batera, Juan Pablo Espinosa, Gabriel Porras eta Scarlet Ortiz venezuelar aktorea izan ziren.

2015 urtean, Angélicak kontratu esklusiboa sinatu zuen Telemundo kate estatubatuarrarekin, eta, bertan, *¡Qué noche!* izeneko programa eta *La fan* telenobela egin zituen.

2018 urtean, Televisa katera itzuli zen, Carlos Moreno Laguillok Diego Olivera eta Alejandra Barrosekin batera ekoitzitako *Y mañana será otro día* telenobelaren protagonista izateko.

2024an, *Juego de voces* telesaileko gidari lanetan hasi zen.

## Bizitza pertsonala 
2012 urtean, *Parodiando* saioan, Angélica Valek bere lehen haurdunaldia baieztatu zuen. 2012ko ekainaren 6an, aktoreak bere lehen alaba, Angelica Masiel, erditu zuen. 2014ko martxoan, Angélica Valek bigarren haurdunaldia iragarri zuen. 2014ko abuztuaren 11n, Daniel Nicolas bere bigarren umea, haurdunaldia osatu baino lehen, 36. astera  jaio zen. 2016 urteaz geroztik, AEBko nazionalitatea du.

## Filmografia 
[alt=Angélica Vale y Angélica Maria en Dulce Osuna|thumb|[Angélica Vale eta Angélica María ama-alabak Dulce Osunan]]
[alt=Angélica Vale 2018|thumb|[Angélica Vale 2018]]
### Telenobelak eta telesailak 
### Antzerkia 
### Webnobelak 
### Telerrealitateak 
### Zinea 
### Bikoizketa 
## Sariak eta aintzatespenak 
### Los Favoritos sariak 
### TVyNovelas sariak 
### Urrezko Kalifa Sariak 
### Bravo sariak 
### Fama sariak 
### Zure Mundua sariak 
**Esker onak**

* 2018an *People* en Español aldizkariak "50 ederrenak" izendatu zuen.
* 2014an *People* en Español aldizkariak "Los 50 más Bellos" izendatu zuen.
* 2012an People en Español aldizkariak "Los 50 más Bellos" izendatu zuen.
* 2007an People en Español aldizkariak "Los 50 más Bellos" izendatu zuen.

## Erreferentziak 
## Kanpo estekak 
* 

* 
* Biografía de Angélica Vale en esmas.com